Վարչապետ Նիկոլ Փաշինեան, շարունակելով աշխատանքային այցելութիւնը Ֆրանսա՝ երկրորդ օրը սկսաւ «Ֆրանսայի ձեռնարկութիւններու շարժում» կազմակերպութեան (MEDEF) անդամներուն հետ հանդիպումով: Կազմակերպութիւնը կը միաւորէ Ֆրանսայի շուրջ 7200 ընկերութիւններ, որոնք գործունէութիւն կը ծաւալեն զանազան ոլորտներու մէջ եւ կ՛օժանդակեն վերջիններուս դուրս գալ արտասահմանեան շուկաներ: